《题晚斋卷》
明代·朱浙

高斋既潇洒，匡坐晚尤宜。广庭落疏阴，仰见青冥枝。

聿当霜霰候，蔚有春阳姿。道心与之然，把玩恒自怡。

少壮足努力，老大徒委蛇。百里半九十，古老言吾规。

愿君崇令德，岁晏以为期。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。